CELEX: 62018CA0009
Language: bg
Date: 2019-02-28 00:00:00
Title: Дело C-9/18: Решение на Съда (седми състав) от 28 февруари 2019 г. (преюдициално запитване от Oberlandesgericht Karlsruhe — Германия) — наказателно производство срещу Detlef Meyn (Преюдициално запитване — Транспорт — Директива 2006/126/ЕО — Взаимно признаване на свидетелствата за управление на превозни средства — Отказ да се признае свидетелство за управление на превозни средства, издадено от друга държава членка — Правоспособност за управление на превозни средства, установена въз основа на свидетелство за управление)

15.4.2019   
            
            
               BG
            
            
               Официален вестник на Европейския съюз
            
            
               C 139/18
            
         
      Решение на Съда (седми състав) от 28 февруари 2019 г. (преюдициално запитване от Oberlandesgericht Karlsruhe — Германия) — наказателно производство срещу Detlef Meyn
      (Дело C-9/18) (1)
      
      (Преюдициално запитване - Транспорт - Директива 2006/126/ЕО - Взаимно признаване на свидетелствата за управление на превозни средства - Отказ да се признае свидетелство за управление на превозни средства, издадено от друга държава членка - Правоспособност за управление на превозни средства, установена въз основа на свидетелство за управление)
      (2019/C 139/16)
      Език на производството: немски
      
         Запитваща юрисдикция
      
      Oberlandesgericht Karlsruhe
      
         Страна в главното производство
      
      Detlef Meyn
      
         Диспозитив
      
      Разпоредбите на Директива 2006/126/ЕО на Европейския парламент и на Съвета от 20 декември 2006 година относно свидетелства за управление на превозни средства трябва да се тълкуват в смисъл, че допускат държава членка да откаже да признае свидетелство за управление на превозно средство, чийто притежател обичайно пребивава на нейна територия и което е издадено от друга държава членка без изпит за проверка на годността за управление въз основа на издадено от друга държава членка свидетелство за управление, което от своя страна е издадено чрез смяна на издадено от трета държава свидетелство за управление.
      
         (1)  ОВ C 134, 16.4.2018 г.